7-қосымша 
Санитариялық-эпидемиологиялық саламаттылық 
саласында тергеу жүргізу қағидаларына



Тергеу жүргізу нәтижелері туралы ақпарат

1. Тергеу жүргізуге негіздеме – бақылау мақсатында сатып алу нәтижелері бойынша өнімге жүргізілген зерттеу қорытындысы: 2026 жылғы 7 тамыздағы №2260000008263245 полимерлік және басқа да материалдардың, олардан жасалған бұйымдардың, химиялық заттар мен композициялардың үлгісін зерттеу хаттамасына сәйкес «CRYBABY» көз жасы бар жұмсақ ойыншығы таңбалау талаптарына сәйкес келмейді. Халықтың санитариялық-эпидемиологиялық саламаттылығы саласындағы тергеу нәтижелері туралы №161 акт 2026 жылғы 7 қыркүйекте жасалған.
2. Тергеуді жүргізген бақылау және қадағалау органы – «Қазақстан Республикасы Денсаулық сақтау министрлігі Санитариялық-эпидемиологиялық бақылау комитеті Қостанай облысының санитариялық-эпидемиологиялық бақылау департаментінің Қостанай қалалық санитариялық-эпидемиологиялық бақылау басқармасы» РММ.
3. Тергеуге тартылған сарапшылар (деректерді пайдалануға келісім) – талап етілмейді.
4. Тергеу жүргізу мерзімі – 2026 жылғы 24 тамыздан 7 қыркүйекке дейін.
5. Тергеу жүргізілген жеке және (немесе) заңды тұлғалар – ойыншық жеткізуші, дүкен, Қостанай облысы, Қостанай қаласы.
6. Халықтың санитариялық-эпидемиологиялық саламаттылығы саласындағы нормативтік құқықтық актілер талаптарының анықталған бұзушылықтарының себептері мен сипаты – «CRYBABY» көз жасы бар жұмсақ ойыншығын (өндіруші ел, өндіруші фирма, жеткізуші: Zhongshan075, Guangdong Province) тауардың сәйкестігін бағалау туралы құжаттарсыз өткізу жүзеге асырылған. Бұл «Ойыншықтардың қауіпсіздігі туралы» КО ТР 008/2011 техникалық регламентінің 3-бабының 1-тармағының талаптарын бұзу болып табылады.
7. Халықтың санитариялық-эпидемиологиялық саламаттылығы саласындағы нормативтік құқықтық актілер талаптарын бұзуға жол берген жеке және (немесе) заңды тұлғалар – бұзушылықтар анықталды.
8. Қабылданған шаралар – техникалық регламенттердің және (немесе) Еуразиялық экономикалық одақтың Бірыңғай санитариялық-эпидемиологиялық және гигиеналық талаптарының талаптарына сәйкес келмейтін өнімді (тауарды) алып қою және сатудан қайтарып алу жөніндегі жедел ден қою шарасын қолдану туралы Бас мемлекеттік санитариялық дәрігердің 2026 жылғы 7 қыркүйектегі №35 қаулысы берілді.









